ร้าน เกี๊ยวเหลียวหนิง ร้านอยู่ตรงข้ามกันกับร้านบุญโภชนา (เลย ซ.สีลม 12 เล็กน้อย)
จากชื่อร้านนี้น่าจะเก่งเรื่องแป้งเกี๊ยวและเส้น
น้ำชาจีน ร้านนี้เป็นแบบรีฟิล แก้วละ 20 บาท
กุ้งทอดพริกเกลือ กุ้งทอดมาดี ไม่เลี่ยน ไม่มัน รสชาติเค็มไม่มาก กินเปล่า ๆ ได้ อร่อยดี แต่ต้องระวังสำหรับจานนี้ เพราะกุ้งอาจจะทิ่มเหงือกหรือเพดานปากได้ ต้องค่อย ๆ กิน
เนื้อเกี๊ยวทอดและเกี๊ยวซ่าซานเซียน ใส่มาในจานเดียวกัน เกี๊ยวลูกโต ทอดมากำลังดีเลย ข้างในรู้สึกจะมีน้ำซุปเล็กน้อย อร่อย
บะหมี่เนื้อวัวชามโต หมี่ร้านนี้เส้นจะใหญ่คล้ายอูด้ง อร่อย เนื้อตุ๋นก็อร่อย น้ำซุปเป็นแบบพะโล้แต่กลิ่นไม่แรง กำลังดี
หลือบไปเห็นน้ำ 2 กระป๋องนี้ ขอลองชิมเจ้ากระป๋องเขียวหน่อย รสชาติเหมือนน้ำตาลสดบ้านเรา ส่วนกระป๋องแดงเคยกินแล้ว เป็นน้ำสมุนไพร อ่านแล้วมีเก๊กฮวย เฉาก๊วย (แต่ไม่มีเนื้อวุ้น) น้ำผึ้งป่า ชะเอม และอื่น ๆ อร่อยดีทั้งสองกระป๋อง แต่แพงไปหน่อย กระป๋องละ 40 บาท

โดยสรุป (ความเห็นส่วนตัว เป็นความเห็นเฉพาะวันที่ไปใช้บริการ กรุณาอย่าใช้อ้างอิง)
รสชาติ ... อาหารร้านนี้ก็อร่อยดีเช่นกัน 
ความสะอาด ... ร้านสะอาด 
บรรยากาศ ... นั่งสบายดี 
บริการ ... พนักงานบริการดี 
ราคา ... ราคาถือว่าไม่แพง แต่แพงกว่าร้านแรกที่ชิมเล็กน้อย
ที่จอดรถ ... จอดได้ที่หน้าร้าน แต่จริง ๆ พวกเราก็จอดหน้าร้านบุญโภชนา คือในเวิ้งนี้คงจอดได้หมด